open-index/open-wikipedia-markdown huggingface dataset:
รัชพงศ์ ทิวะธนเศรษฐ์

**รัชพงศ์ ทิวะธนเศรษฐ์** (ชื่อเล่น : **เซิน**) (เกิด 18 กุมภาพันธ์ 2533) เป็นช่างตัดผมชาวไทย สังกัดเอ็กแซ็กท์ เริ่มเข้าสู่วงการบันเทิงโดยเริ่มจากการโฆษณา เดินแบบ และMV จากนั้นได้เข้าร่วมประกวด Mister Thailand 2014 เขาได้เป็นหนึ่งใน 12 คนสุดท้ายของรายการ ต่อมารัชพงศ์ประเดิมละครโทรทัศน์เรื่องแรกคือ จุดนัดฝัน ทางช่องวัน ในปี พ.ศ. 2558 

## ประวัติ
รัชพงศ์ ทิวะธนเศรษฐ์ เกิดวันที่ 18 กุมภาพันธ์ พ.ศ. 2533 เกิดที่ กาญจนบุรี เซินเป็นบุตรชายคนที่สามของครอบครัว เซินมีความสนใจในเรื่องการตัดผม โดยเริ่มต้นหลังจากที่เขาสำเร็จการศึกษาระดับมัธยมจากประเทศนิวซีแลนด์ เมื่อกลับมาประเทศไทยกับทรงผมรากไทรที่คุณพ่อของเจ้าตัวไม่ปลื้มเลยมีโอกาสได้เล็มผมเป็นครั้งแรก และเมื่อคุณพ่อเห็นในความสนใจเลยอนุญาตให้เขาไปเรียนเรื่องการตัดผมแบบจริงจังมากขึ้น เซินได้ไปเปิดร้านตัดผมที่เชียงใหม่เพราะครอบครัวของเขาชอบที่นั่นมาก จนร้านที่เชียงใหม่ปิดตัวลง โมเดลลิ่งที่เชียงใหม่ถามความสมัครใจของเขาแล้วส่งต่อให้โมเดลลิ่งที่กรุงเทพจนได้มาแคสติ้งที่ช่องวัน และมีผลงานเรื่องแรกคือ จุดนัดฝัน  

ปัจจุบัน นอกจากงานในวงการบันเทิงแล้ว เซินเป็นช่างทำผมอยู่ที่ร้าน The Lounge Hair Salon 

## ผลงาน

### ละครโทรทัศน์

### ซิตคอม

|-
| 2560 ||  *[[มาวัดกันมั้ย]]* || *ชายไม่จริง หญิงไม่แท้*|| แจ็ค 
|-
| rowspan = "2"  | 2561 || *[[บ้านสราญแลนด์|ชะนีหนีคาน]]*|| *ผัวชั่วคราว* || โอม 
|-
|  *[[เสือ ชะนี เก้ง Freshy เปิดตำนานแก๊ง 3 ทหารเสือ]]*||  ||  นิน (รับเชิญ)
|-
|-
|}
## อ้างอิง


## แหล่งข้อมูลอื่น
* 
หมวดหมู่:บุคคลที่เกิดในปี พ.ศ. 2535
หมวดหมู่:นักแสดงจากจังหวัดกาญจนบุรี
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:นายแบบไทย
หมวดหมู่:ช่างตัดผมชาวไทย
หมวดหมู่:ช่างตัดผมชายชาวไทย
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:นักแสดงสังกัดช่องวัน
มีนาฏจิโกยิล

thumb|

**มีนาฏจิจุนตเรจุวรรรโกยิล** () เรียกโดยย่อว่า **มีนาฏจิโกยิล** () เป็นโบสถ์พราหมณ์เก่าแก่ ตั้งอยู่บนฝั่งทิศใต้ของแม่น้ำไวไก (Vaigai River) ในเมืองมตุไร รัฐทมิฬนาฑู ประเทศอินเดีย สร้างถวายพระแม่มีนากษี ซึ่งเป็นอวตารปางหนึ่งของพระปารวตี และถวายพระสุนทเรศวร อวตารปางหนึ่งของพระศิวะ สวามีของพระองค์

แม้โบสถ์มีที่มาเก่าแก่ แต่สิ่งก่อสร้างส่วนใหญ่ในปัจจุบันสร้างขึ้นหลังคริสต์ศตวรรษที่ 14 ทั้งมีการบูรณะและต่อเติมอีกในคริสต์ศตวรรษที่ 17 ตามบัญชาของติรุมาลัย นายก (Thirumalai Nayak) เจ้าเมืองมตุไร เพราะช่วงต้นคริสต์ศตวรรษที่ 14 กองทัพมุสลิมจากรัฐสุลต่านเดลี (Delhi Sultanate) เข้าโจมตีโบสถ์ แล้วปล้นเอาของมีค่า ก่อนทำลายศาสนสถานแห่งนี้ลงพร้อมกับแห่งอื่น ๆ ทั่วภาคใต้ของอินเดีย โบสถ์ที่เห็นในบัดนี้เป็นผลมาจากการสร้างขึ้นใหม่ภายใต้ดำริของกษัตริย์หลายพระองค์แห่งจักรวรรดิวิชัยนคร การต่อเติมครั้งสำคัญเกิดขึ้นในคริสต์ศตวรรษที่ 16 ตามคำสั่งของวิศวนาถ นายก (Vishwanatha Nayak) และผู้สืบต่อตำแหน่งของเขา ปัจจุบัน ในเทวสถานประกอบด้วยโคปุระหรือซุ้มประตู 14 หลัง สูงราว 45–50 เมตร โคปุระหลังใต้มีความสูงมากที่สุด คือ 51.9 เมตร นอกจากนี้ ในโบสถ์ยังมีอาคารเสาสลักหลายหลัง และมีศาลอีกมากมายซึ่งสร้างถวายเทวดาในศาสนาพราหมณ์-ฮินดู ในศาลเหล่านี้มีวิมานตั้งอยู่เหนือครรภคฤห์หรือหอศักดิ์สิทธิ์ ซึ่งปิดทอง เป็นที่ประทับของพระมีนากษีกับพระสุนทเรศวร

โบสถ์แห่งนี้เป็นจุดมุ่งหมายหลักในการแสวงบุญตามประเพณีลัทธิไศวะ ซึ่งถือพระศิวะเป็นใหญ่ แต่ก็มีสิ่งหลายสิ่งเกี่ยวข้องกับลัทธิไวษณพ ซึ่งถือพระวิษณุเป็นใหญ่ ทั้งนี้ เพราะถือว่าพระวิษณุเป็นพระภราดาของพระมีนากษี ในโบสถ์ยังมีเทวรูปของเทพองค์อื่น เช่น พระลักษมี ชายาพระวิษณุ, พระกฤษณะทรงขลุ่ย, นางรุกมินี ชายาพระกฤษณะ, พระพรหม, พระสรัสวดี ชายาพระพรหม, และเทพตามคัมภีร์ปุราณะ พร้อมด้วยงานศิลปะเกี่ยวข้องกับวรรณกรรมฮินดู นับเป็นที่หมาย (landmark) สำคัญที่สุดในเมืองมตุไร แต่ละวันมีผู้เข้าชมหลักหมื่น และเฉพาะช่วงสิบวันแห่งเทศกาลมีนากษีติรุกัลยาณัง (Meenakshi Tirukalyanam) ในเดือนจิตระ ซึ่งตกราวเดือนเมษายนหรือพฤษภาคมตามปฏิทินสุริยคติ จะมีผู้เข้าเยี่ยมชมเทวสถานรวมหลักล้าน

## ตำนานเล่าขาน

thumb|จิตรกรรมในเทวสถานเป็นเรื่องตำนานการก่อตั้งเทวสถาน
วรรณกรรมทมิฬในคริสต์ศตวรรษที่ 16 ชื่อ ถิรุวิไลยะทัล ปุรานัม ระบุว่า พระเจ้ามาลยธฺวัช ปาณฺฑย และพระมเหสี กาญจนมาไล กระทำ ยัชญพิธี เพื่อขอโอรสสืบสกุล  แต่ปรากฏมีธิดาผุดขึ้นจาก กองไฟ อายุได้ 3 ขวบและมีเต้านม 3 เต้า เมื่อพระราชาและพระมเหสีสวดอ้อนวอนพระศิวะ จึงมีอากาศวาณี(เสียงศักดิ์สิทธิ์)บอกให้พวกเขาชุบเลี้ยงเด็กหญิงนั้น และว่าบุตรีนั้นจะเสียเต้านมที่สามไปเมื่อได้พบกับชายที่จะเป็นสามี เด็กหญิงเติบโตในวัง และพระราชาแต่งตั้งเธอเป็นผู้สืบทอดราชบัลลังก์ ในที่สุด เมื่อเธอได้พบกับพระศิวะผู้ทรงแปลงกายเป็น สุนทเรศวรัร เธอก็ได้กลับกลายรูปเป็น มีนากษิ ซึ่งเป็นอวตารของพระนางปารวตีตามเดิม  มีนากษิ ติรุกัลยานัม คือ การแต่งงานของมีนากษิกับพระศิวะเป็นพิธีใหญ่โต มีเทพเจ้าฮินดูหลายองค์ กับทั้งบรรดาที่มีชีวิตในสวรรค์และโลกเข้าร่วม

ตามที่นักวิชาการทางศาสนา วิลเลียม พี ฮารมัน ระบุ ตำนานนี้อาจสะท้อนขนมธรรมเนียมการสืบสกุลทางฝ่ายมารดาที่แพร่หลายมาแต่เดิมในอินเดียใต้ในยุคสมัยและในความเชื่อว่า "พลังอำนาจ(ทางฝ่ายจิตวิญญาณ) สถิตในสตรี" เหล่าเทพรับฟังเทพี และชะตาบ้านเมืองขึ้นอยู่กับเหล่าสตรี เขากล่าวว่า 

## อ้างอิง

หมวดหมู่:โบสถ์พราหมณ์ในรัฐทมิฬนาฑู
หมวดหมู่:โบสถ์ศักติ
ยุทธการที่อันดง

**ยุทธการที่อันดง** เป็นยุทธการของกองกำลังประเทศเกาหลีเหนือกับประเทศเกาหลีใต้เมื่อปลายเดือนกรกฎาคม พ.ศ. 2493 ซึ่งเป็นส่วนหนึ่งของยุทธการในสงครามเกาหลี

เมื่อกองกำลังเกาหลีเหนือที่ 12 ได้นำกองกำลังบุกยึดเมืองทั้งหมดในปริมณฑลปูซาน แต่กองกำลังเกาหลีใต้ที่ 8 และ กองกำลังเมืองหลวงเกาหลีใต้ได้ปกป้องเมืองทั้งหมดในปริมณฑลปูซาน มีการรบอยู่ระหว่างสองกำลัง ได้แก่ กองกำลังเกาหลีเหนือที่ 12 และ กองกำลังเกาหลีใต้ที่ 8 แต่กองกำลังที่ได้รับความเสียหายที่สุดคือ กองกำลังเกาหลีเหนือที่ 12 โดยกองกำลังถูกโจมตีทางอากาศทำให้ทหารในกองกำลังเสียชีวิต 600 คน,  รถถังถูกทำลาย 11 คัน จาก 30 คัน, ผู้บัญชาการกองกำลังเกาหลีเหนือที่ 12 ถูกสังหาร ในเวลาต่อมากองกำลังเกาหลีเหนือที่ 12 ถูกโจมตีอย่างมากจึงทำให้ขอยอมจำนน

## อ้างอิง

## แหล่งข้อมูลอื่น
*

หมวดหมู่:ยุทธการในสงครามเกาหลี
หมวดหมู่:สงครามในคริสต์ศตวรรษที่ 20
เมธ รัตนประสิทธิ์

**เมธ รัตนประสิทธิ์** หรือ **หลวงวิลาสวันวิท** อดีตสมาชิกสภาผู้แทนราษฎรจังหวัดเชียงใหม่ 1 สมัย อดีตหัวหน้าพรรคเสรีประชาธิปไตย และเป็นผู้อำนวยการคนแรกของโรงเรียนการป่าไม้ จังหวัดแพร่ จนได้รับการกล่าวถึงว่าเป็น "ผู้เริ่มงานโรงเรียนการป่าไม้"

## ประวัติ
เมธ รัตนประสิทธิ์ เกิดเมื่อวันที่ 12 ตุลาคม พ.ศ. 2440 เป็นบุตรของนายนิล กับนางตุ่น รัตนประสิทธิ์ มีพี่น้อง 6 คน อาศัยอยู่บ้านพักแถวถนนวิชยานนท์ อำเภอเมืองเชียงใหม่ จังหวัดเชียงใหม่ เริ่มเข้าเรียนชั้นประถมที่โรงเรียนเชลยศักดิ์ จังหวัดเชียงใหม่ ต่อมาย้ายไปเข้าเรียนที่โรงเรียนยุพราชวิทยาลัย จนถึงชั้นมัธยมปีที่ 2 จึงย้ายไปเรียนต่อที่โรงเรียนอัสสัมชัญ กรุงเทพมหานคร เมื่อจบชั้นมัธยมแล้วจึงสอบชิงทุนไปศึกษาวิชาการป่าไม้ ที่ประเทศพม่า ใช้เวลา 3 ปี จึงกลับมารับราชการในสังกัดกรมป่าไม้

เมธ รัตนประสิทธิ์ สมรสกับนางบุญยวง รัตนประสิทธิ์ (สกุลเดิม วุฒิรัตน์) มีบุตร 5 คน

## การทำงาน
เมธ รัตนประสิทธิ์ เข้ารับราชการในสังกัดกรมป่าไม้ ได้รับแต่งตั้งให้ดำรงตำแหน่งสำคัญ เช่น เจ้าพนักงานป่าไม้ภาคแพร่ และผู้อำนวยการโรงเรียนการป่าไม้คนแรก ในปี พ.ศ. 2478 เป็นหัวหน้ากองค้นคว้าและของป่า ในปี พ.ศ. 2485-2487 และตำแหน่งสุดท้ายก่อนจะลาออกจากราชการ ในปี พ.ศ. 2488 คือ หัวหน้ากองคุ้มครอง กรมป่าไม้

เมื่อลาออกจากราชการ เขาได้เข้าทำงานกับบริษัท วนการ จำกัด และร่วมงานกับสมาคมชาวเหนือในกรุงเทพมหานคร ซึ่งมีพิสุทธิ์ นิมมานเหมินท์ เป็นเหรัญญิก และเป็นผู้มีส่วนในการระดมทุนเพื่อสนับสนุนให้นายเมธ ลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ จนเขาได้รับเลือกตั้งในการเลือกตั้ง พ.ศ. 2495

ในปี พ.ศ. 2498 เขาได้ร่วมกับนักการเมืองหลายคน จัดตั้งพรรคเสรีประชาธิปไตย โดยนายเมธ รัตนประสิทธิ์ รับตำแหน่งหัวหน้าพรรค และมีนายบุญคุ้ม จันทรศรีสุริยวงศ์ เป็นเลขาธิการพรรค ซึ่งพรรคดังกล่าวมีแนวนโยบายโน้มเอียงไปในทางสังคมนิยมเสรี

## ถึงแก่อนิจกรรม
เมธ รัตนประสิทธิ์ เสียชีวิตในวันที่ 2 มกราคม พ.ศ. 2512 ด้วยโรคหัวใจล้มเหลว โดยมีพิธีพระราชทานเพลิงศพ ณ เมรุวัดธาตุทอง ในวันที่ 31 ตุลาคม พ.ศ. 2513

## อนุสาวรีย์
โรงเรียนการป่าไม้แพร่ ได้จัดสร้างอนุสาวรีย์หลวงวิลาสวันวิท ณ โรงเรียนการป่าไม้ จังหวัดแพร่ เมื่อปี พ.ศ. 2523

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองเชียงใหม่
หมวดหมู่:ข้าราชการพลเรือนชาวไทย
หมวดหมู่:บรรดาศักดิ์ชั้นหลวง
หมวดหมู่:นักการเมืองจากจังหวัดเชียงใหม่
หมวดหมู่:นักการศึกษาจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:พรรคเสรีประชาธิปไตย (ประเทศไทย)
หมวดหมู่:บุคคลจากโรงเรียนการป่าไม้
หมวดหมู่:บุคคลจากโรงเรียนยุพราชวิทยาลัย
หมวดหมู่:บุคคลจากโรงเรียนอัสสัมชัญ
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:หัวหน้าพรรคการเมืองในประเทศไทย
หมวดหมู่:บุคคลในประวัติศาสตร์ไทย พ.ศ. 2475–2516
ลาร์ส ซัลลิแวน

**ไดแลน ไมลีย์** (Dylan Miley; ) นักมวยปล้ำอาชีพชาวอเมริกันภายใต้ชื่อ **ลาร์ส ซัลลิแวน** (Lars Sullivan)

## แชมป์และรางวัล
****[[Pro Wrestling Illustrated]]***
**Ranked No. 84 of the top 500 singles wrestlers in the PWI 500 in 2018

## อ้างอิง

## แหล่งข้อมูลอื่น
* 
* 
* 

หมวดหมู่:นักมวยปล้ำอาชีพชาวอเมริกัน
โจโจ้ โจ๋ซ่าส์ ล่าข้ามศตวรรษ

**โจโจ้ โจ๋ซ่าส์ ล่าข้ามศตวรรษ** () เป็นภาพยนตร์แนวต่อสู้ กำกับและเขียนบทโดย ทาคาชิ มิอิเกะ ดัดแปลงจากหนังสือการ์ตูนเรื่อง*[[โจโจ้ ล่าข้ามศตวรรษ]]* ภาค 4 *[[เพชรแท้ไม่มีวันสลาย]]* ผลงานของฮิโรฮิโกะ อารากิ ภาพยนตร์นำแสดงโดย เคนโตะ ยามาซากิ, ริวโนะสุเกะ คามิกิ, นานะ โคมัตซึ, มาซากิ โอคาดะ, มักเก็นยู อาราตะ, ทาคายูกิ ยามาดะ และ ยูสุเกะ อิเซยะ เผยแพร่ในประเทศญี่ปุ่นโดยบริษัทโทโฮและวอร์เนอร์บราเธอส์ เข้าฉายในโรงภาพยนตร์ที่ประเทศญี่ปุ่นเมื่อวันที่ 4 สิงหาคม พ.ศ. 2560  

ในประเทศไทย ภาพยนตร์เป็นลิขสิทธิ์ของบริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) เข้าฉายในโรงภาพยนตร์เมื่อวันที่ 5 ตุลาคม พ.ศ. 2560

## นักแสดง
*เคนโตะ ยามาซากิ รับบท ฮิงาชิคาตะ โจสุเกะ 
*ริวโนะสุเกะ คามิกิ รับบท ฮิโรเสะ โคอิจิ
*นานะ โคมัตซึ รับบท ยามางิชิ ยูคาโกะ
*มาซากิ โอคาดะ รับบท นิจิมูระ เคโจ
*มักเก็นยู อาราตะ รับบท นิจิมูระ โอคุยาสุ
*ทาคายูกิ ยามาดะ รับบท คาตางิริ อันจูโร่
*ยูสุเกะ อิเซยะ รับบท คูโจ โจทาโร่
*อาริสะ มิซุกิ รับบท ฮิงาชิคาตะ โทโมโกะ
*จุน คุนิมุระ รับบท ฮิงาชิคาตะ เรียวเฮ

## การผลิต

## อ้างอิง

## แหล่งข้อมูลอื่น
* 
*

หมวดหมู่:โจโจ้ ล่าข้ามศตวรรษ
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2560
รีเมมเบอร์มี

"**รีเมมเบอร์มี**" () เป็นเพลงประกอบภาพยนตร์เรื่อง *[[วันอลวน วิญญาณอลเวง]]* ภาพยนตร์แอนิเมชันของพิกซาร์แอนิเมชันสตูดิโอส์ในปี พ.ศ. 2560 เพลงแต่งโดยโรเบิร์ต โลเปซ และ คริสเทน แอนเดอร์สัน-โลเปซ เพลงได้รับการขับร้องในภาพยนตร์โดย เบนจามิน แบร็ต, Gael García Bernal, Anthony Gonzalez, และ Ana Ofelia Murguía รวมถึง Miguel และ Natalia Lafourcade ที่ร้องเพลงเวอร์ชันเพลงป็อบในเครดิตท้ายภาพยนตร์   Carlos Rivera ได้บันทึกเพลงเวอร์ชันโคเวอร์ โดยใช้ชื่อว่า "Recuerdame" ในอัลบั้มซาวน์แทร็คภาษาสเปนของภาพยนตร์ เพลง "*รีเมมเบอร์มี*" ชนะเลิศรางวัลออสการ์ สาขาเพลงประกอบภาพยนตร์ยอดเยี่ยม ในงานประกาศผลรางวัลออสการ์ ครั้งที่ 90 ในปี พ.ศ. 2561

## บริบท
เพลง "*รีเมมเบอร์มี*" ถูกใช้ในหลายบริบทตลอดภาพยนตร์ *[[วันอลวน วิญญาณอลเวง]]* เพลงเป็นที่รู้จักในฐานะเพลงยอดนิยมที่สุดของเออร์เนสโต เดอะ ลา ครูซ  (พากย์โดย เบนจามิน แบร็ต) ที่เขียนโดยเพื่อนนักดนตรี เฮกเตอร์ ริเวอร่า (พากย์โดย Gael García Bernal) เพลงถูกร้องครั้งแรกในภาพยนตร์โดยบรรเลงแบบ mariachi ในฐานะคำขอจากเออร์เนสโต้ถึงแฟนเพลงให้ยังคงจำเขาไว้ในใจแม้เขาจะต้องออกเดินทางไกล ต่อมาเพลงปรากฏในรูปแบบเพลงกล่อมซึ่งเฮกเตอร์ร้องให้กับลูกสาวคือโคโค่ เมื่อเขาจะออกเดินทางเพื่อเป็นนักดนตรี  จากนั้นเพลงได้นำมาร้องโดยมิเกล ริเวอรา (พากย์โดย Anthony Gonzalez) ให้กับโคโค่ผู้เป็นทวดเพื่อให้โคโค่ได้ระลึกถึงเฮกเตอร์ จากนั้นเพลงได้ปรากฏในรูปแบบเพลงป็อบในเครดิตท้ายภาพยนตร์ ร้องโดยนักร้อง Miguel และ Natalia Lafourcade.

## ประวัติ

### การผลิต

### ผลกระทบ
เพลง "*รีเมมเบอร์มี*" ถูกนำมาประยุกต์ในหลายครอบครัวในการช่วยเหลือเด็กๆในการรับมือกับความตาย การสูญเสีย หรือความเปลี่ยนแปลง วิดีโอหนึ่งของเด็กชายอายุสี่ขวบที่ร้องเพลง "*รีเมมเบอร์มี*" เพื่อการระลึกถึงน้องสาวที่เสียชีวิต ได้กลายเป็นกระแสโด่งดัง

## รางวัล
เพลง "*รีเมมเบอร์มี*" ได้รับการเสนอชื่อในหลายรางวัล เช่น รางวัลลูกโลกทองคำ สาขาเพลงประกอบภาพยนตร์ยอดเยี่ยม และรางวัลออสการ์ สาขาเพลงประกอบภาพยนตร์ยอดเยี่ยม โดยชนะเลิศในรายการหลัง นอกจากนี้ยังชนะเลิศในรางวัล Critics' Choice Movie Awards สาขาเพลงยอดเยี่ยม

## อ้างอิง

## แหล่งข้อมูลอื่น
* Deadline article

หมวดหมู่:เพลงในปี พ.ศ. 2560
หมวดหมู่:เพลงเกี่ยวกับความตาย
ถนนมังกร

[thumb|ป้ายชื่อถนนมังกร ทางฝั่งถนนเยาวราชตัดเข้า[ย่านสำเพ็ง]]
thumb|แผนที่เขตสัมพันธวงศ์และเขตป้อมปราบศัตรูพ่าย ถนนมังกรปรากฏในชื่อ Mangkon Road

**ถนนมังกร** () ถนนสายหนึ่งในพื้นที่กรุงเทพมหานคร เป็นถนนที่ตัดผ่านถนนสายอื่น ๆ ในลักษณะของซอย ถนนมังกรมีจุดเริ่มต้นจากถนนกรุงเกษม เลียบคลองผดุงกรุงเกษม บริเวณใกล้กับสถานีรถไฟหัวลำโพง ในพื้นที่แขวงป้อมปราบ เขตป้อมปราบศัตรูพ่าย จากนั้นตัดโค้งลงมาทางใต้ผ่านถนนมิตรพันธ์ บริเวณใกล้กับวงเวียน 22 กรกฎาคม จากนั้นตัดผ่านถนนยี่สิบสองกรกฎาคม เลียบข้างวัดพลับพลาชัย และตัดผ่านถนนไมตรีจิตต์ จากนั้นทอดผ่านถนนพลับพลาไชย และตัดผ่านถนนเจ้าคำรบ ผ่านวัดคณิกาผล ตัดผ่านถนนยมราชสุขุม ออกถนนเจริญกรุง และผ่านหน้าวัดกันมาตุยาราม ในพื้นที่แขวงสัมพันธวงศ์ เขตสัมพันธวงศ์ ในย่านเยาวราช จากนั้นตัดผ่านถนนเยาวราช ทอดตัดกับตรอกอิสรานุภาพและซอยผลิตผล ที่ย่านสำเพ็ง พื้นที่แขวงจักรวรรดิ เขตสัมพันธวงศ์ ไปสิ้นสุดที่ถนนทรงวาด

ถนนมังกร เป็นหนึ่งในถนนหกสายที่ถูกตัดขึ้นในรัชสมัยพระบาทสมเด็จพระมงกุฎเกล้าเจ้าอยู่หัว หลังจากเหตุเพลิงไหม้ครั้งใหญ่ที่ตำบลตรอกเต้าหู้ เมื่อปี พ.ศ. 2464 เช่นเดียวกับถนนเสือป่า หรือถนนเจ้าคำรบ ซึ่งในเอกสารเรื่องตัดถนนในที่เพลิงไหม้ตรอกเต้าหู้ พบแนวถนนสายที่หกที่ตัดขึ้นโดยการถมคลองวัดพลับพลาไชย มีลักษณะเหมือนกับถนนมังกรในปัจจุบัน จึงสันนิษฐานว่าถนนมังกรช่วงตอนบนของถนนเจริญกรุง อาจจะตัดขึ้นบนพื้นที่ของคลองวัดพลับพลาไชยที่ถูกถม ส่วนถนนมังกรช่วงตอนล่างของถนนเจริญกรุง ยังไม่พบข้อมูลว่าตัดขึ้นในช่วงเวลาใด

ถนนมังกร โดยเฉพาะในช่วงที่ตัดผ่านถนนเยาวราชและย่านสำเพ็ง เป็นย่านการค้าที่คึกคักมาก มีสินค้านานาชนิดจำหน่าย และเป็นที่ตั้งของห้างทองตั้งโต๊ะกัง ห้างทองหรือร้านค้าทองแห่งแรกในประเทศไทย ซึ่งตัวอาคารมีสถาปัตยกรรมที่สวยงามในรูปแบบจีน-โปรตุเกส และชั้นบนสุดเป็นที่ตั้งของพิพิธภัณฑ์ทองคำ อีกทั้งในฝั่งตรงข้ามเป็นที่ตั้งของธนาคารกรุงเทพ สาขาสำเพ็ง ตัวอาคารมีสถาปัตยกรรมที่สวยงามเช่นเดียวกับห้างทองตั้งโต๊ะกัง ซึ่งอาคารทั้งสองได้รับรางวัลอาคารอนุรักษ์ศิลปสถาปัตยกรรมดีเด่น จากสมาคมสถาปนิกสยาม ในพระบรมราชูปถัมภ์ และเป็นโบราณสถานในกรุงเทพมหานคร นอกจากนั้นแล้วยังมีบริษัทเซ่งเชียงไถ่ ซึ่งนำเข้าสินค้าในตำนาน ไม่ว่าจะเป็น กระติกน้ำตราอูฐ หรือเสื้อยืดตราห่านคู่ (Double Goose)

## อ้างอิง

## แหล่งข้อมูลอื่น
*

มังกร
มังกร
มังกร
วอร์ ออฟ เดอะ เวิลด์ส อภิมหาสงครามล้างโลก

**วอร์ ออฟ เดอะ เวิลด์ส อภิมหาสงครามล้างโลก** () เป็นภาพยนตร์แอคชั่น-ไซไฟอเมริกัน สร้างขึ้นเมื่อปี ค.ศ. 2005 กำกับโดย สตีเว่น สปีลเบิร์ก และเขียนบทโดย Josh Friedman และ David Koepp เป็นภาพยนตร์ที่สร้างมาจากนิยายเรื่อง เดอะวอร์ออฟเดอะเวิลด์ส ในปี ค.ศ. 1898 ของ เอช. จี. เวลล์ส และร่วมกันผลิตและเผยแพร่โดย Paramount Pictures และ DreamWorks Pictures นำแสดงโดย ทอม ครูซ ร่วมกับ Dakota Fanning, Justin Chatwin, Miranda Otto และ Tim Robbins ในบทบาทสมทบ

## เนื้อเรื่องย่อ
เรย์ เฟอร์เรียร์ คนงานท่าเรือที่ตกพุ่มม่ายและเป็นคุณพ่อที่ไม่สมบูรณ์แบบ ไม่นานหลังจากอดีตภรรยาของเขา และสามีใหม่ของเธอพา ร็อบบี้ ลูกชายวัยรุ่น และ เรเชล ลูกสาวตัวน้อยของเขา มาแวะเยี่ยม และอาศัยในช่วงสุดสัปดาห์ ก็เกิดเหตุการณ์แปลกประหลาดที่จะเปลี่ยนแปลงชีวิตพวกเขาไปตลอดกาล

เมื่อเครื่องจักรสงครามลักษณะเหมือนหอคอยสามขาโผล่มาจากใต้พื้นโลก และทำลายทุกสิ่งทุกอย่างบนโลก นั่นคือการบุกโจมตีโลกครั้งแรกของพวกมนุษย์ต่างดาว เรย์ ต้องพยายามตะเกียกตะกายเพื่อช่วยลูกๆเของเขา ให้พ้นจากความหายนะจากศัตรูที่ไร้ความปราณีเหล่านี้ แต่ไม่ว่าจะหนีไปทางใด ก็ไร้ซึ่งความปลอดภัยและที่พักพิง มีเพียงความมุ่งมั่นที่ยากจะทำลายได้ของเรย์เท่านั้น ที่จะปกป้องคนที่เขารักได้!!

## นักแสดงนำ
* ทอม ครูซ รับบท เรย์ เฟอร์ริเออร์
* ดาโกต้า ฟันนิ่ง รับบท รัชเชลล์ เฟอร์ริเออร์
* จัสติน ชัทวิน รับบท ร็อบบี้ เฟอร์ริเออร์
* มิรันด้า ออตโต้ รับบท แมรี่ แอนน์ เฟอร์ริเออร์
* ทิม ร็อบบินส์ รับบท ฮาร์ลัน อ็อกกิลวี่
* ริค กอนซาลาซ รับบท วินเซนต์
* ยุล วาสเควซ รับบท จูลีโอ
* เลนนี่ เวนีโต้ รับบท แมนนี่ เดอะ แม็คคานิค
* ลิซา แอนน์ วอลต์เตอร์ รับบท เชอร์ริล
* แอน โรบินสัน รับบท คุณยาย
* ยีน บาร์รีย์ คุณตา

## อ้างอิง

## แหล่งข้อมูลอื่น

*Official Dreamworks website 
*
*
*''War of the Worlds'' at Facebook
*
*
*
*

หมวดหมู่:ภาพยนตร์เกี่ยวกับเหล่านาวิกโยธินสหรัฐ
หมวดหมู่:ภาพยนตร์เกี่ยวกับกองทัพบกสหรัฐ
การล้อมพระตำหนักซังโจ

**การล้อมพระตำหนักซังโจ** (โรมาจิ:Siege of Sanjō Palace) สงครามที่เป็นจุดเริ่มต้นของ กบฏปีเฮจิ ในช่วงต้นเดือนมกราคม ค.ศ. 1160 ภายหลังจากที่ ไทระ โนะ คิโยะโมะริ อัครมหาเสนาบดีผู้กุมอำนาจในราชสำนักออก จาริกแสวงบุญ ไปพร้อมกับครอบครัวทำให้ศัตรูของคิโยะโมะริและตระกูลไทระคือ ฟุจิวะระ โนะ โนะบุโยะริ และ มินะโมะโตะ โนะ โยะชิโตะโมะ ผู้นำตระกูลมินะโมะโตะเห็นโอกาสที่จะเปลี่ยนแปลงขั้วอำนาจทางการเมืองในราชสำนักจึงได้นำกำลังทหารจำนวน 500 คนบุกเข้าล้อมและโจมตีพระตำหนักซังโจในตอนกลางคืนและลักพาตัวอดีต จักรพรรดิโกะ-ชิระกะวะ จักรพรรดิองค์ที่ 77 พร้อมกับขังจักรพรรดิองค์ปัจจุบัน จักรพรรดินิโจ ที่สนับสนุนตระกูลไทระและ ฟุจิวะระ โนะ มิชิโนะริ หรือพระภิกษุชินเซ

การโจมตีในจุดต่อมาคือคฤหาสน์ของมิชิโนะริซึ่งเหล่ากบฏได้จุดไฟเผาและเข้าไปสังหารผู้คนภายในทั้งหมดรวมถึงมิชิโนะริซึ่งถูกจับในภายหลังและถูกตัดศีรษะโดยโนะบุโยะริได้บังคับให้จักรพรรดินิโจแต่งตั้งตนเองเป็นอัครมหาเสนาบดีซึ่งเป็นขั้นแรกของการมีอำนาจในราชสำนัก

## อ้างอิง

หมวดหมู่:ยุคเฮอัง
หมวดหมู่:ความขัดแย้งในปี พ.ศ. 1703
หมวดหมู่:ความขัดแย้งในคริสต์ทศวรรษ 1160
หมวดหมู่:ประเทศญี่ปุ่นในปี พ.ศ. 1703
คอลล์ออฟดิวตี: แบล็กออฟส์ 4

***คอลล์ออฟดิวตี: แบล็กออฟส์ 4*** () เป็นวิดีโอเกมแบตเทิลรอยัลแนวยิงมุมมองบุคคลที่หนึ่ง พัฒนาโดย Treyarch และจัดจำหน่ายโดยแอกทิวิชัน ซึ่งเป็นวิดีโอเกมที่ 15 ในซีรีส์ *คอลล์ออฟดิวตี* และเป็นภาคที่ 4 ในซีรีส์ *คอลล์ออฟดิวตี: แบล็กออฟส์* ซึ่งได้ออกชื่อเมื่อวันที่ 8 มีนาคม 2018 โดยได้ออกตัวอย่างเกมในวันที่ 17 พฤษภาคม 2018 และวางจำหน่ายในวันที่ 12 ตุลาคม 2018 บนเอกซ์บอกซ์วัน, เพลย์สเตชัน 4 และ ไมโครซอฟท์ วินโดวส์

## ภาพรวม
ในเกม *คอลล์ออฟดิวตี: แบล็กออฟส์ 4* นี้ เป็นเกมแรกของซีรีส์ *คอลล์ออฟดิวตี* ที่มีเพียงแค่โหมดผู้เล่นหลายคนเท่านั้น โดยจะมีโหมด Zombies และโหมดแบตเทิลรอยัล "Blackout" เข้ามาแทนที่โหมดเนื้อเรื่อง(Campaign)

ซึ่งเกมเวอร์ชันพีซียังจะปรับแต่งมาสำหรับ Battle.net ของบลิซซาร์ดเอ็นเตอร์เทนเมนต์ โดยรองรับหน้าจอ 4K, HDR, รองรับจอ Ultra-wide และ ไม่จำกัดเฟรมเรตของเกม

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2561
หมวดหมู่:เกมสำหรับเพลย์สเตชัน 4
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:วิดีโอเกมยิงมุมมองบุคคลที่หนึ่ง
หมวดหมู่:คอลล์ออฟดิวตี
หมวดหมู่:วิดีโอเกมแนวแบตเทิลรอยัล
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมที่มีฉากในรัฐอะแลสกา
หมวดหมู่:วิดีโอเกมซอมบี
หมวดหมู่:วิดีโอเกมที่มีฉากในประเทศมาดากัสการ์
ศฤงคาร พรหมสุภะ

**ศฤงคาร พรหมสุภะ** (, ชื่อเล่น: เหน่ง, เกิด 29 มีนาคม 2540) นักฟุตบอลอาชีพชาวไทยในตำแหน่งกองหลัง ปัจจุบันเล่นให้กับสุโขทัย ในไทยลีก และทีมชาติไทย

## ประวัติ
ศฤงคาร พรหมสุภะ เกิดวันที่ 29 มีนาคม พ.ศ. 2540 ที่ จังหวัดศรีสะเกษ เริ่มเข้าเรียนชั้นประถมศึกษาที่โรงเรียนบ้านขนุน(วันธรรมศาสตร์ศรีสะเกษ 2515) ก่อนที่จะย้ายจากบ้านกิดพร้อมครอบครัวเข้าไปเรียนที่โรงเรียนปลวกแดงพิทยาคม จังหวัดระยอง ในระดับชั้นมัธยมศึกษา 

ศฤงคารเริ่มเล่นฟุตบอลกับเพื่อนในชุมชนตั้งแต่เด็ก โดยเล่นเพื่อความสนุกสนานกับพี่ชายและเพื่อน ๆ จนทำให้เขาเริ่มฝึกซ้อมอย่างจริงจังขณะเรียนอยู่ชั้น ป.4 ที่โรงเรียนบ้านขนุน(วันธรรมศาสตร์ศรีสะเกษ 2515) โดยศฤงคารได้ติดทีมฟุตบอลโรงเรียนตามพี่ชายของตนทั้งสองคนก่อนหน้านี้ 

เส้นทางฟุตบอลอาชีพของเขานั้นเริ่มต้นขึ้นย้ายที่เรียนชั้น ม.2 ที่โรงเรียนปลวกแดงวิทยาคม หลังจากเขาและครอบครัวต้องย้ายมาเริ่มต้นชีวิตที่จังหวัดระยองเพราะประสบปัญหาทางด้านการเงิน ศฤงคาร ได้เป็นผู้เล่นของโรงเรียนแข่งขันรายการต่างๆ เช่น เอสซีจี เคมิคอลส์ ลีกเยาวชน 15 ปี, ปตท.คัพ และ กีฬานักเรียนนักศึกษา ซึ่งผลงานเข้าตาสต๊าฟของสโมสรระยอง เอฟซี จึงได้ชักชวนให้ศฤงคารคัดตัวผู้เล่นชุดโค้กคัพ 2015 แม้ว่าเจ้าตัวจะไม่มีแม้กระทั่งรองเท้าสตั๊ดของตัวเองใส่ก็ตาม แต่ด้วยคุณภาพของศฤงคารทำให้เขาได้เป็นหนึ่งในสมาชิกเยาวชนระยอง เอฟซี

ในการดึงตัวมาเล่นชุดกับเยาวชนโค้กคัพ 2015 แม้ว่าผลงานรายการโค้กคัพของทีมระยองเอฟซีจะแพ้ 3 เกมรวด แต่ฝีเท้าของ ศฤงคาร ก็ทำให้ทีมระยอง เอฟซีตัดสินใจเซ็นสัญญาเขาในที่สุด การเซ็นสัญญาร่วมทีมระยอง เอฟซีทำให้ศฤงคารต้องกลายเป็นนักฟุตบอลอาชีพเต็มตัว ภายใต้การฝึกสอนของ ชูศักดิ์ ศรีภูมิ เขาได้ลงเล่นใน ดิวิชั่น 1 ให้กับทีม โดยเกมประเดิมสนามในลีกอาชีพของศฤงคาร คือเกมกับราชบุรี มิตรผล เอฟซี ในรายการโตโยต้า ลีกคัพ 2015

## ทีมชาติไทย
พ.ศ. 2558 ที่ ทีมชาติไทยชุดอายุไม่เกิน 19 ปี มีการเปิดคัดตัวผู้เล่นสำหรับการแข่งขันศึกชิงแชมป์อาเซียน 2015 ชูศักดิ์ ศรีภูมิ แนะนำให้เขาไปทดสอบการคัดตัวดังกล่าวและก็ได้รับการคัดเลือกเป็นหนึ่งในผู้เล่นของทีมชาติไทย ชุดอายุไม่เกิน 19 ปี

ในนามทีมชาติ ศฤงคารได้ติดทีมชาติไทยครั้งแรกในชุดเยาวชนอายุไม่เกิน 19 ปี ภายใต้การฝึกสอน อนุรักษ์ ศรีเกิด เขาเป็นตัวหลักในการคว้าแชมป์ฟุตบอล 2015 AFF U-19 Youth Championship ที่ประเทศลาว โดนเกมประเดิมสนามของศฤงคาร คือเกมเปิดสนามนัดแรกเจอกับเจ้าภาพ ทีมชาติลาว ด้วยชัยชนะ 2-1และคว้าชัยชนะต่อเนื่องจนคว้าแชมป์รายการดังกล่าว หลังจากนั้น ศฤงคาร ได้ถูกเรียกติดทีมชาติไทยชุดเยาวชนมาตลอด

ต่อมาในปี พ.ศ. 2560 ศฤงคารเข้าสู่ ทีมชาติไทยรุ่นอายุไม่เกิน 23 ปี โดยเป็นกำลังสำคัญในการคว้าเหรียญทองซีเกมส์สมัยที่ 16 เขาลงเล่นครบทั้ง 7 เกม และชุด M-150 Cup 2017 ที่เมืองบุรีรัมย์ ประเทศไทย หลังจากมีผลงานที่ดีกับระยองเอฟซี และเขาได้ทำประตูแรกในนามทีมชาติ ในเกมที่ไทย เอาชนะ ญี่ปุ่น U-23 ไปได้ 2-1

ในวันที่ 28 กันยายน พ.ศ. 2562 ศฤงคารมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์

## อ้างอิง

หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:นักฟุตบอลจากจังหวัดศรีสะเกษ
หมวดหมู่:นักฟุตบอลจากจังหวัดระยอง
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลระยอง
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลสุโขทัย
หมวดหมู่:ผู้เล่นในไทยลีก
อนาคอนดา เลื้อยสยองโลก 2: ล่าอมตะขุมทรัพย์นรก

**อนาคอนดา เลื้อยสยองโลก 2: ล่าอมตะขุมทรัพย์นรก** (อังกฤษ: Anacondas: The Hunt for the Blood Orchid, Anaconda 2, Anacondas ) เป็นภาพยนตร์สยองขวัญ สัญชาติอเมริกา สร้างขึ้นเมื่อปี ค.ศ. 2004 กำกับโดย ไดว์ฟ เอช. ลิตเติ้ล ภาพยนตร์เรื่องนี้เป็นภาพยนตร์ลำดับที่ 2 ของภาพยนตร์ชุด อนาคอนด้า ภาพยนตร์เรื่องนี้เป็นภาคต่อของ อนาคอนดา เลื้อยสยองโลก และมีภาคต่ออีกคือ อนาคอนดา 3: แพร่พันธุ์เลื้อยสยองโลก นำแสดงโดย จอห์นนี่ แม็ซเนอร์, คาดี้ สตริคแลนด์, แมทธิว มาร์สเดน, ยูจินน์ เบิร์ด, ซัลลี ริชาร์ดสัน, คาร์ล ยูน, นิโคลัส กอนซาเลซ, มอร์ริซ เชสท์นัท

## นักแสดงนำ
*จอห์นนี่ แม็ซเนอร์ รับบท บิล จอห์นสัน
*คาดี้ สตริคแลนด์ รับบท แซม โรเจอร์
*แมทธิว มาร์สเดน รับบท ดร. แจ๊ค ไบรอน
*ยูจินน์ เบิร์ด รับบท โคล เบอร์ริส
*ซัลลี ริชาร์ดสัน-เวทท์ฟิล์ด รับบท เกลล์ สเทิร์น
*คาร์ล ยูน รับบท ทราน หวู
*นิโคลัส กอนซาเลซ รับบท ดร. เด็น เดากลัส

## อ้างอิง

## แหล่งข้อมูลอื่น

* 
* 
* 
* 
*
กีฬาสกีลงเขาในโอลิมปิกฤดูหนาว 2018

**กีฬาสกีลงเขาในโอลิมปิกฤดูหนาว 2018**  เป็นการแข่งขันกีฬาสกีลงเขาที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 12–24 กุมภาพันธ์ พ.ศ. 2561 โดยได้จัดขึ้นที่ ศูนย์กีฬาสกีลงเขาช็องซ็อน (ความเร็ว) และศูนย์กีฬาสกีลงเขาย็องพย็อง (เทคนิค)

ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 11 รายการ คือ ประเภททีมชาย 5 รายการ, ประเภททีมหญิง 5 รายการ และประเภทผสม 1 รายการ โดยแต่ละรายการจะมีนักกีฬา 322 คน จาก 80 ประเทศ

## ตารางการแข่งขัน
ตารางข้างล่างนี้เป็นตารางการแข่งขันทั้งหมด 11 รายการ

เวลาจะยึดตามเวลามาตรฐานเกาหลี (UTC+9).

;หมายเหตุ
* ผสม บุคคลชาย ได้เลื่อนการแข่งขันจากวันที่ 11 กุมภาพันธ์ ไปยัง 15 กุมภาพันธ์ เนื่องจากประสบปัญหาลมที่พัดอย่างรุนแรง
* ไจแอนท์สลาลอม บุคคหญิง ได้เลื่อนการแข่งขันจากวันที่ 12 กุมภาพันธ์ ไปยัง 15 กุมภาพันธ์ เนื่องจากประสบปัญหาลมที่พัดอย่างรุนแรง
* สลาลอม บุคคหญิง ได้เลื่อนการแข่งขันจากวันที่ 14 กุมภาพันธ์ ไปยัง 16 กุมภาพันธ์ เนื่องจากประสบปัญหาลมที่พัดอย่างรุนแรง
* ซูเปอร์จี บุคคชาย ได้เลื่อนการแข่งขันจากวันที่ 15 กุมภาพันธ์ ไปยัง 16 กุมภาพันธ์ เนื่องจากตารางการแข่งขันที่ทับซ้อน
* ผสม บุคคลหญิง ได้เลื่อนการแข่งขันจากวันที่ 23 กุมภาพันธ์ มายัง 22 กุมภาพันธ์

### ข้อมูลการแข่งขัน

## รอบคัดเลือก
### สรุปผลการคัดเลือก

## ประเทศที่เข้าร่วม
มีนักกีฬาทั้งหมด 322 คนจาก 80 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย) 

 ประเทศที่เข้าร่วมครั้งแรก

## สรุปเหรียญรางวัล
### ตารางเหรียญรางวัล

### ประเภทชาย

### ประเภทหญิง

### ประเภทผสม

## อ้างอิง

*
2018
ส
รอมแพง

**จันทร์ยวีร์ สมปรีดา** (เกิด 8 มิถุนายน พ.ศ. 2520) ชื่อเล่น **อุ้ย** หรือที่รู้จักกันในนามปากกา **รอมแพง** เป็นนักประพันธ์ชาวไทย ผลงานมีชื่อเสียง คือ *บุพเพสันนิวาส* (พ.ศ. 2553)

## ประวัติ
จันทร์ยวีร์ สมปรีดา เกิดเมื่อวันที่ 
8 มิถุนายน พ.ศ. 2520 ที่อำเภอสิชล จังหวัดนครศรีธรรมราช โดยจบการศึกษาระดับประถมศึกษาจากโรงเรียนวัดประทุมทายการาม ระดับมัธยมศึกษาจากโรงเรียนกัลยาณีศรีธรรมราช และระดับปริญญาตรี สาขาวิชาประวัติศาสตร์ศิลปะ คณะโบราณคดี มหาวิทยาลัยศิลปากร

โดยเธอได้เขียนนิยายสายลับลิปกลอส เป็นเรื่องแรกและมีผลงานมาแล้วมากกว่า 20 เรื่อง งานเขียนด้วยกันอย่าง *[[ดาวเกี้ยวเดือน]]*, *[[บุพเพสันนิวาส]]*, *[[มิติรักข้ามดวงดาว]]*, *[[คีตโลกา]]*, *[[เรือนพะยอม]]* และส่วนใหญ่ก็จะเป็นนวนิยายแนวรักโรแมนติก งานของเธอมีเอกลักษณ์ทั้งสำนวนภาษา และบทพรรณาโวหารที่บรรยายสถาปัตยกรรมและศิลปกรรมในสมัยนั้น บุคลิกตัวละคร โดยเฉพาะนางเอกให้มีบุคลิกที่สดใสร่าเริง มีความเป็นตัวของตัวเองสูง ชื่อนามปากกา ใช้ตามชื่อตัวละคร รอมแพง ในเรื่อง *[[เวียงกุมกาม (นวนิยาย)|เวียงกุมกาม]]* ของทมยันตี แปลว่า "ผู้เป็นที่รัก" หรือ "หญิงผู้เป็นที่รัก"

เธอเริ่มเขียนหนังสือประมาณปี พ.ศ. 2549 โดยเล่าว่าได้แรงบันดาลใจจากเกมมังกรหยก และเริ่มเขียนลงพันทิปก่อน จนได้รวมเล่มในปีถัดมา ขณะนั้นเธอประกอบอาชีพอื่นอยู่ จึงลาออกมาทำงานเขียนเป็นงานประจำ

ในปี พ.ศ. 2553 ตีพิมพ์นวนิยายแนวรักตลกอิงประวัติศาสตร์เรื่อง *บุพเพสันนิวาส* เธอใช้เวลาในการหาข้อมูล 3 ปี จนมาเขียนต้นฉบับเสร็จในเดือนเดียว ซึ่งต่อมาได้มาทำเป็นละครโทรทัศน์ในปี พ.ศ. 2561 โดยก่อนละครจะออกอากาศ ก็ตีพิมพ์ซ้ำครั้งที่ 27 ผลงานของรอมแพงที่เคยนำมาสร้างเป็นละครโทรทัศน์อื่น ๆ เช่น *ดาวเกี้ยวเดือน*, *คีตโลกา*, *เรือนพะยอม*, *พรายพยากรณ์*, *บุพเพสันนิวาส* ฯลฯ

## ผลงาน
* สายลับลิปกลอส (สร้างเป็นละครโทรทัศน์ 2565 ช่อง3)
* ปักษานาคา (ชุด หิมพานต์)
* ลูกทุ่งโมดิฟายด์
* พรายพรหม
* มิติรักข้ามดวงดาว (ชุด หิมพานต์)
* พรายพยากรณ์ (สร้างเป็นละครโทรทัศน์ 2557 ช่อง7) 
* พรายเนตรทิพย์
* ยมธิดา (ชุด หิมพานต์)
* ป่วนรักสลับร่าง
* เรือนพะยอม (สร้างเป็นละครโทรทัศน์ 2560 ช่อง7) 
* ดาวเกี้ยวเดือน (สร้างเป็นละครโทรทัศน์ 2556 ช่อง3)
* บุพเพสันนิวาส  (สร้างเป็นละครโทรทัศน์ 2561 ช่อง3)
* ดาวเคียงเดือน (ละครโทรทัศน์) (สร้างเป็นละครโทรทัศน์ 2557 ช่อง3)
* สายลับไวท์โรส
* สายลับอายแชโดว์
* โภคีธรา (ชุด หิมพานต์)
* คีตโลกา (สร้างเป็นละครโทรทัศน์ 2557 ช่อง7)
* มินตรา
* ตำรารักยอดพธู
* มณีรัตนะ
* ตำรารักยอดดวงใจ
* พรหมลิขิต (สร้างเป็นละครโทรทัศน์ 2566 ช่อง3) ภาคต่อของ บุพเพสันนิวาส
* ตำนานดวงดาว
* ภพชาติ ภาคต่อ พรหมลิขิต

## อ้างอิง

หมวดหมู่:บุคคลจากอำเภอสิชล
หมวดหมู่:นักเขียนนวนิยายชาวไทย
หมวดหมู่:นักเขียนจากจังหวัดนครศรีธรรมราช
หมวดหมู่:นามปากกา
หมวดหมู่:บุคคลจากโรงเรียนกัลยาณีศรีธรรมราช
หมวดหมู่:บุคคลจากคณะโบราณคดี มหาวิทยาลัยศิลปากร
ประธานชั่วคราววุฒิสภาสหรัฐ

**ประธานชั่วคราวแห่งวุฒิสภาสหรัฐ** () หรือ **ประธานวุฒิสภาชั่วคราว** () เป็นผู้ทรงอำนาจเป็นลำดับที่ 2 ของวุฒิสภาสหรัฐ มาตรา 1 วรรค 3 ของรัฐธรรมนูญสหรัฐได้บัญญัติไว้ว่า รองประธานาธิบดีสหรัฐ ซึ่งแม้ว่าจะไม่ใช่สมาชิกวุฒิสภา แต่ในฐานะประธานวุฒิสภาต้องมอบอำนาจให้วุฒิสภาเลือกประธานชั่วคราวเพื่อปฏิบัติหน้าที่แทนในกรณีที่รองประธานาธิบดีไม่ได้เข้ามาทำหน้าที่ บทบาทของประธานชั่วคราวแห่งวุฒิสภาสหรัฐนั้น แตกต่างจากรองประธานาธิบดีที่ปฏิบัติหน้าที่ประธานวุฒิสภา คือ ได้รับการลงคะแนนเสียงจากวุฒิสมาชิกส่วนมาก ทั้งยังสามารถอภิปรายหรือลงคะแนนเสียงได้ในทุก ๆ ญัตติ 

ถึงกระนั้นประธานวุฒิสภาชั่วคราวยังมีเอกสิทธิ์และอำนาจพอสมควร โดยเมื่อรองประธานาธิบดีสหรัฐไม่เข้าปฏิบัติหน้าที่ ประธานวุฒิสภาชั่วคราวถือเป็นผู้มีอำนาจเต็มในการประชุม ในทางปฏิบัติ รองประธานาธิบดีหรือประธานวุฒิสภาชั่วคราวมักจะไม่เป็นประธานในการประชุมเสมอไป แต่อาจหมุนเวียนให้วุฒิสมาชิกระดับอาวุโสของพรรคเสียงข้างมากได้เข้ามาทำหน้าที่บ้าง เพื่อสร้างประสบการณ์ในการปฏิบัติงาน

ตั้งแต่ ค.ศ. 1890 วุฒิสมาชิกระดับอาวุโสของพรรคเสียงข้างมากในวุฒิสภาสหรัฐ มักถูกรับเลือกให้เป็นประธานชั่วคราววุฒิสภาสหรัฐจนกระทั่งหมดวาระและมีการเลือกตั้งใหม่ โดยปฏิบัติสืบต่อกันมาอย่างต่อเนื่อง จนกระทั่ง ค.ศ. 1949 ตั้งแต่การตรารัฐบัญญัติลำดับการสืบทอดในการดำรงประธานาธิบดี ค.ศ. 1947 ประธานชั่วคราววุฒิสภา มีศักดิ์ในลำดับที่ 3 ของการสืบทอดตำแหน่ง คือ หลังจากรองประธานาธิบดีและประธานสภาผู้แทนราษฎร และก่อนหน้ารัฐมนตรีว่าการกระทรวงการต่างประเทศสหรัฐ ซึ่งจะเป็นไปโดยอัตโนมัติเฉพาะการดำรงตำแหน่งประธานาธิบดีเท่านั้น ส่วนตำแหน่งรองประธานาธิบดีจะว่างเว้นไว้ จนกระทั่งมีการแต่งตั้งใหม่ตามรัฐธรรมนูญสหรัฐมาตรา 25

## อ้างอิง

หมวดหมู่:รัฐสภาสหรัฐ
หมวดหมู่:การเมืองสหรัฐ
หมวดหมู่:ประธานวุฒิสภาสหรัฐ
หมวดหมู่:วุฒิสภาสหรัฐ
สโมสรฟุตบอลวิกโตริยาเปิลแซ็ญ

**สโมสรฟุตบอลวิกโตริยาเปิลแซ็ญ** () เป็นสโมสรฟุตบอลอาชีพเช็ก ตั้งอยู่ที่เมืองเปิลแซ็ญ ปัจจุบันลงเล่นในเช็กเฟิสต์ลีก ซึ่งเป็นลีกฟุตบอลสูงสุดของประเทศเช็กเกีย

หลังจากคว้ารองชนะเลิศ เชโกสโลวักคัพ ในฤดูกาล 1970–71 ทำให้คว้าสิทธิ์ไปแข่งขันยูฟ่าคัพวินเนอร์สคัพในฤดูกาลถัดไป เนื่องจากแชมป์เชโกสโลวักคัพอย่างสปาร์ตักตรานาวานั้น ได้แชมป์ลีกด้วย จึงได้ไปแข่งขันยูโรเปียนคัพ ทำให้สิทธิ์การเข้าร่วมแข่งขันวินเนอร์สคัพ มาตกที่รองแชมป์ฟุตบอลถ้วยอย่างวิกโตริยาเปิลแซ็ญแทน ในปี ค.ศ. 2010 พวกเขาได้สิทธิ์ไปแข่งขันยูฟ่ายูโรปาลีก หลังจากคว้าแชมป์เช็กคัพ ฤดูกาล 2009–10

สโมสรคว้าแชมป์ลีกของเช็กเป็นครั้งแรกในปี ค.ศ. 2011 และได้สิทธิ์เข้าร่วมแข่งขันยูฟ่าแชมเปียนส์ลีก ฤดูกาล 2011–12 รอบแบ่งกลุ่ม และได้ชัยชนะในนัดแรกของการแข่งขันแชมเปียนส์ลีกของสโมสร สโมสรเก็บได้ 5 คะแนน จบอันดับที่ 3 ของกลุ่ม จึงสลับไปแข่งขันรอบ 32 ทีมสุดท้ายของยูโรปาลีกฤดูกาลเดียวกัน ต่อมาในฤดูกาล 2012–13 พวกเขาคว้าแชมป์ลีกสมัยที่สอง

ในปี ค.ศ. 2013–14 สโมสรเข้าร่วมแข่งขันยูฟ่าแชมเปียนส์ลีก รอบแบ่งกลุ่ม และจบอันดับที่ 3 จึงย้ายไปแข่งขันยูโรปาลีก และไปไกลถึงรอบ 16 ทีมสุดท้าย ก่อนจะแพ้ตกรอบโดยลียง ต่อมาใน ค.ศ. 2022 สโมสรได้เข้าร่วมแข่งขันยูฟ่าแชมเปียนส์ลีก รอบแบ่งกลุ่มอีกครั้ง โดยพวกเขาถูกจับสลากอยู่ในกลุ่มเดียวกับไบเอิร์นมิวนิก, บาร์เซโลนา และอินเตอร์มิลาน

## เกียรติประวัติ
### ในประเทศ
**[[เช็กเฟิสต์ลีก]]:**
* **ชนะเลิศ (4) **: 2010–11, 2012–13, 2014–15, 2015–16
* รองชนะเลิศ: 2013–14, 2016–17

**[[เช็กคัพ]]:**
* **ชนะเลิศ (1) **: 2009–10
* รองชนะเลิศ: 2013–14

**[[เช็กซูเปอร์คัพ]]:**
* **ชนะเลิศ (2) **: 2011, 2015
* รองชนะเลิศ: 2010, 2013, 2014

**[[เช็กเนชันแนลฟุตบอลลีก]]:**
* **ชนะเลิศ (1) **: 2002–03

## อ้างอิง

## แหล่งข้อมูลอื่น

* เว็บไซต์อย่างเป็นทางการ 

ว
หมวดหมู่:สโมสรฟุตบอลที่ก่อตั้งในปี พ.ศ. 2454
หมวดหมู่:เปิลเซ็ญ
กฎการเหนี่ยวนำของฟาราเดย์

**กฎการเหนี่ยวนำของฟาราเดย์** () เป็นกฎพื้นฐานของแม่เหล็กไฟฟ้าซึ่งทำนายว่าสนามแม่เหล็กจะมีอันตรกิริยากับวงจรไฟฟ้าเพื่อผลิตแรงเคลื่อนไฟฟ้า เป็นปรากฏการณ์ที่เรียก การเหนี่ยวนำแม่เหล็กไฟฟ้า เป็นหลักการทำงานพื้นฐานของหม้อแปลงไฟฟ้า ตัวเหนี่ยวนำ และมอเตอร์ไฟฟ้า เครื่องกำเนิดไฟฟ้าและโซลินอยด์หลายชนิด

สมการแม็กซ์เวลล์–ฟาราเดย์เป็นสามัญการของกฎของฟาราเดย์ และเป็นหนึ่งในสมการของแมกซ์เวลล์

หมวดหมู่:อิเล็กโทรไดนามิกส์
หมวดหมู่:สมการของแม็กซ์เวลล์
หมวดหมู่:ไมเคิล ฟาราเดย์
ลูวิส คุก

**ลูวิส จอห์น คุก** (; เกิดวันที่ 3 กุมภาพันธ์ ค.ศ. 1997) เป็นนักฟุตบอลชาวอังกฤษ ปัจจุบันเล่นให้แก่บอร์นมัท และทีมชาติอังกฤษ ในตำแหน่งกองกลาง

## อ้างอิง

## แหล่งข้อมูลอื่น
*Lewis Cook profile at the A.F.C. Bournemouth website
*Lewis Cook profile  at the Football Association website
*

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลลีดส์ยูไนเต็ด
หมวดหมู่:ผู้เล่นสโมสรฟุตบอลบอร์นมัท
หมวดหมู่:กองกลางฟุตบอล
หมวดหมู่:บุคคลจากยอร์ก
แฮร์รี แมไกวร์

**เจค็อบ แฮร์รี แมไกวร์** (; เกิด 5 มีนาคม ค.ศ. 1993) เป็นนักฟุตบอลชาวอังกฤษ ปัจจุบันเล่นในตำแหน่งกองหลังให้กับแมนเชสเตอร์ยูไนเต็ดและทีมชาติอังกฤษ

## สถิติอาชีพ
### สโมสร

### ทีมชาติ

### ประตูในนามทีมชาติ

## เกียรติประวัติ
**ฮัลล์ซิตี**
* ฟุตบอลลีกแชมเปียนชิปเพลย์ออฟ: 2016

**แมนเชสเตอร์ยูไนเต็ด**
* อีเอฟแอลคัพ: 2022–23
*เอฟเอคัพ รองชนะเลิศ: 2022–23
*ยูฟ่ายูโรปาลีก รองชนะเลิศ: 2020–21, 2024–25

**อังกฤษ**
*ฟุตบอลชิงแชมป์แห่งชาติยุโรป รองชนะเลิศ: 2020
* ยูฟ่าเนชันส์ลีก อันดับที่สาม: 2018–19

**รางวัลส่วนตัว**
* ผู้เล่นยอดเยี่ยมประจำเดือนของพรีเมียร์ลีก: พฤศจิกายน 2023
* PFA Team of the Year (ลีกวัน): 2011–12, 2012–13, 2013–14
* Football League One Team of the Season: 2013–14
* Football League Young Player of the Month: สิงหาคม 2011
* Sheffield United Player of the Year: 2011–12, 2012–13, 2013–14
* Sheffield United Young Player of the Year: 2011–12
* Hull City Fans' Player of the Year: 2016–17
* Hull City Players' Player of the Year: 2016–17
* Leicester City Player of the Season: 2017–18
* Leicester City Players' Player of the Season: 2017–18

## อ้างอิง

## แหล่งข้อมูลอื่น
*Profile at the Manchester United F.C. website
*Profile at the Football Association website
* Harry Maguire profile at the Leicester City F.C. website
* 

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:นักฟุตบอลจากเชฟฟีลด์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลเชฟฟีลด์ยูไนเต็ด
หมวดหมู่:ผู้เล่นสโมสรฟุตบอลฮัลล์ซิตี
หมวดหมู่:ผู้เล่นสโมสรฟุตบอลวีแกนแอทเลติก
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:กองหลังฟุตบอล
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
พระสุธรรมวินิจฉัย (ชม วณิกเกียรติ)

**พระสุธรรมวินิจฉัย (ชม วณิกเกียรติ)** อดีตผู้สำเร็จราชการแทนพระองค์เป็นการชั่วคราว สมาชิกสภาผู้แทนราษฎรประเภทที่สอง 4 สมัย และอดีตสมาชิกพฤฒสภา

## ประวัติ
พระสุธรรมวินิจฉัย (ชม วณิกเกียรติ) เป็นบุตรนายทอง วณิกเกียรติ บิดามีอาชีพเป็นพ่อค้า เมื่อครั้งยังมีบรรดาศักดิ์เป็น หลวงสุจริตธุระประภาษ ได้รับราชการเป็นผู้พิพากษาศาลแพ่ง กระทรวงยุติธรรม และได้ขอรับพระราชทานนามสกุล *วณิกเกียรติ* เป็นนามสกุลพระราชทานลำดับที่ 0309 เขียนเป็นภาษาอังกฤษว่า *Vanikkirti*

## งานการเมือง
พระสุธรรมวินิจฉัย เคยดำรงตำแหน่งผู้สำเร็จราชการแทนพระองค์เป็นการชั่วคราว เมื่อพ.ศ. 2489 สมาชิกสภาผู้แทนราษฎรประเภทที่สอง 4 สมัย และสมาชิกพฤฒสภา

### ผู้สำเร็จราชการแทนพระองค์
หลังการลาออกของปรีดี พนมยงค์ พระสุธรรมวินิจฉัย พระยานลราชสุวัจน์ (ทองดี นลราชสุวัจน์) และสงวน จูฑะเตมีย์ได้รับการแต่งตั้งเป็นผู้สำเร็จราชการแทนพระองค์ชั่วคราว ตาม รัฐธรรมนูญ มาตรา 11 และได้มีส่วนร่วมในการกราบบังคมทูลเชิญสมเด็จพระเจ้าน้องยาเธอ เจ้าฟ้าภูมิพลอดุลยเดชให้เสด็จขึ้นครองราชย์

### สมาชิกสภาผู้แทนราษฎร
พระสุธรรมวินิจฉัย (ชม วณิกเกียรติ) ได้รับการแต่งตั้งเป็นสมาชิกสภาผู้แทนราษฎรมาแล้ว 4 สมัย คือ

# สภาผู้แทนราษฎรไทย (ผู้แทนราษฎรชั่วคราว พ.ศ. 2475)
# สภาผู้แทนราษฎรไทย ชุดที่ 1
# สภาผู้แทนราษฎรไทย ชุดที่ 2
# สภาผู้แทนราษฎรไทย ชุดที่ 3

### สมาชิกวุฒิสภา
พระสุธรรมวินิจฉัย (ชม วณิกเกียรติ) ได้รับการแต่งตั้งเป็นสมาชิกวุฒิสภามาแล้ว 1 สมัย คือ

# พฤฒสภา พ.ศ. 2489

## เครื่องราชอิสริยาภรณ์

## อ้างอิง

หมวดหมู่:ผู้สำเร็จราชการแทนพระองค์ของไทย
สุธรรมวินิจฉัย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบแต่งตั้ง
หมวดหมู่:สมาชิกวุฒิสภาไทยแบบแต่งตั้ง
สุธรรมวินิจฉัย
ถนนศิริพงษ์

thumb|อาคารพาณิชย์ริมถนนศิริพงษ์ ช่วงตัดกับถนนบำรุงเมือง
**ถนนศิริพงษ์** () เป็นถนนสายสั้น ๆ สายหนึ่งในพื้นที่แขวงเสาชิงช้า​และแขวงสำราญราษฎร์​ เขตพระนคร กรุงเทพมหานคร มีจุดเริ่มต้นจากด้านข้างศาลาว่าการกรุงเทพมหานคร ทอดผ่านจุดตัดระหว่างถนนบำรุงเมือง และขนานไปกับถนนอุณากรรณ เลียบข้างวัดสุทัศนเทพวราราม ทอดผ่านโรงเรียนเบญจมราชาลัย ในพระบรมราชูปถัมภ์ เข้าพื้นที่แขวงสำราญราษฎร์ ผ่านหน้าโรงเรียนภารตวิทยาลัยและสมาคมฮินดูสมาช, สวนรมณีนาถ ไปสิ้นสุดที่จุดบรรจบกับถนนอุณากรรณ ที่มาจากแยกอุณากรรณ

โดยชื่อ "ศิริพงษ์" มาจากการแปลงพระนามของพระเจ้าบรมวงศ์เธอ กรมขุนมรุพงศ์ศิริพัฒน์ พระโอรสในพระบาทสมเด็จพระจอมเกล้าเจ้าอยู่หัว กับเจ้าจอมมารดาบัว ซึ่งทรงเคยมีวังที่ประทับ ณ ที่ ๆ เป็นที่ตั้งของโรงเรียนเบญจมราชาลัย ในพระบรมราชูปถัมภ์ ปัจจุบันนี้

## อ้างอิง
*
## แหล่งข้อมูลอื่น
*
บางโพ

**บางโพ** อาจหมายถึง
* แยกบางโพ
* วัดบางโพโอมาวาส
* โรงพยาบาลบางโพ
* สถานีบางโพ ในเส้นทางรถไฟฟ้ามหานคร สายเฉลิมรัชมงคล
พระยานลราชสุวัจน์ (ทองดี นลราชสุวัจน์)

มหาอำมาตย์ตรี **พระยานลราชสุวัจน์** ชื่อจริง **ทองดี นลราชสุวัจน์** (สกุลเดิม วณิกพันธุ์ ; 8 สิงหาคม พ.ศ. 2424 - 6 มีนาคม พ.ศ. 2496) อดีตผู้สำเร็จราชการแทนพระองค์เป็นการชั่วคราว และอดีตรัฐมนตรีว่าการกระทรวงยุติธรรมในคณะรัฐมนตรีไทย คณะที่ 13

## ประวัติ
พระยานลราชสุวัจน์ (ทองดี นลราชสุวัจน์) เป็นบุตรนายคง และนางจุ้ย เกิดเมื่อวันที่ 8 สิงหาคม พ.ศ. 2424 ที่ตำบลหัวรอ อำเภอพระนครศรีอยุธยา จังหวัดพระนครศรีอยุธยา มีพี่น้องร่วมบิดามารดา 10 คน

พระยานลราชสุวัจน์ ถึงแก่อสัญกรรมเมื่อวันที่ 6 มีนาคม พ.ศ. 2496 พระราชทานเพลิงศพ ณ เมรุวัดมกุฏกษัตริยาราม วันที่ 23 พฤษภาคม พ.ศ. 2496

## งานการเมือง
พระสุธรรมวินิจฉัย ได้รับการแต่งตั้งเป็นผู้สำเร็จราชการแทนพระองค์ชั่วคราว  และรัฐมนตรีว่าการกระทรวงยุติธรรมในคณะรัฐมนตรีไทย คณะที่ 13

เมื่อ พ.ศ. 2489 หลังการลาออกของปรีดี พนมยงค์ พระยานลราชสุวัจน์ (ทองดี นลราชสุวัจน์) พระสุธรรมวินิจฉัย (ชม วณิกเกียรติ) และสงวน จูฑะเตมีย์ได้รับการแต่งตั้งเป็นผู้สำเร็จราชการแทนพระองค์ชั่วคราว ตามมาตรา 11 ของรัฐธรรมนูญ และได้มีส่วนร่วมในการกราบบังคมทูลเชิญสมเด็จพระเจ้าน้องยาเธอ เจ้าฟ้าภูมิพลอดุลยเดชให้เสด็จขึ้นครองราชย์

## เครื่องราชอิสริยาภรณ์

## อ้างอิง

หมวดหมู่:ผู้สำเร็จราชการแทนพระองค์ของไทย
นลราชสุวัจน์
หมวดหมู่:นักการเมืองไทย
หมวดหมู่:รัฐมนตรีว่าการกระทรวงยุติธรรมไทย
หมวดหมู่:สมาชิกกองเสือป่า
หมวดหมู่:บุคคลจากอำเภอพระนครศรีอยุธยา
เหลียวหยาง

**เหลียวหยาง** () เป็นนครระดับจังหวัดทางตอนกลางเยื้องไปทางตะวันออกของมณฑลเหลียวหนิง ตะวันออกเฉียงเหนือของประเทศจีน ตั้งอยู่ริมฝั่งแม่น้ำไท่จื่อ และหากนับรวมกับนครอานชาน จะเป็นเขตมหานครที่มีประชากร 2,057,200 คน ตามข้อมูลประชากรในปี 2010 อยู่ห่างจากเฉิ่นหยาง ซึ่งเป็นเมืองหลวงของมณฑล ไปทางใต้ประมาณหนึ่งชั่วโมงโดยรถยนต์ เหลียวหยางเป็นที่ตั้งของวิทยาลัยการศึกษาต่างประเทศของมหาวิทยาลัยเหลียวหนิง และวิทยาลัยอาชีวศึกษาอีกหลายแห่ง

[thumb|ภาพวาดขณะที่ [พระเจ้าหนูเอ่อร์ฮาชื่อ บุกเข้ายึดเหลียวหยางเมื่อ ค.ศ. 1621 ก่อนจะตั้งเป็นราชธานีของอาณาจักรโฮ่วจินจนถึง ค.ศ. 1625]]

## เขตการปกครอง
จังหวัดเหลียวหยางแบ่งออกเป็น 1 อำเภอ, 5 เขต และ 1 นคร

## ภูมิอากาศ

## เมืองแฝดและเมืองพี่น้อง
เหลียวหยางเป็นเมืองแฝดกับ
*  ลอสกาโทส (Los Gatos) รัฐแคลิฟอร์เนีย สหรัฐ
*  โจเลียต (Joliet) รัฐอิลลินอย สหรัฐ
*  อำเภอฮัมอัน จังหวัดคย็องซังใต้ เกาหลีใต้

## บุคคลที่มีชื่อเสียง
* เฉา เสว่ฉิน () - ผู้ประพันธ์ *[[ความฝันในหอแดง]]* (; *หงโหลวเมิ่ง*)
* หวาง เอ่อร์เลี่ย () - ข้าราชการในยุคราชวงศ์ชิงที่มีชื่อเสียง
* โทชิโกะ อากิโยชิ () - นักเปียโนแจ๊สชาวญี่ปุ่น เกิดที่เหลียวหยางในปี 1929

## อ้างอิง

## แหล่งข้อมูลอื่น

* เว็บไซต์หน่วยงานบริหารนครเหลียวหยาง 
* Information about infrastructure, service facilities and tourism
* Article about Liaoyang at the ''Encyclopædia Britannica'', with much about the history
*Article about the Century-Old Liaoyang Church 


หมวดหมู่:นครในมณฑลเหลียวหนิง
หมวดหมู่:เขตการปกครองระดับจังหวัดของมณฑลเหลียวหนิง
จังหวัดโม่ญี่น

**โม่ญี่น** () เป็นจังหวัดในรัฐกะชีนทางตอนเหนือของพม่า มีเมืองหลักคือโม่ญี่น

โม่ญี่น
มิตสึกิ ทากาฮาตะ

**มิตสึกิ ทากาฮาตะ** (; เกิด 14 ธันวาคม พ.ศ. 2534) เป็นนักแสดงและนักร้องหญิงชาวญี่ปุ่นในสังกัดโฮริโปร มีชื่อเสียงจากอาซาโดระเรื่อง *[[โทโตะนีจัง]]* และละครโทรทัศน์ญี่ปุ่น *[[คาโฮโกะ คุณหนูโลกสวย]]*

## ประวัติ
ทกาฮาตะเกิดเมื่อวันที่ 14 ธันวาคม พ.ศ. 2534 เธอใช้ชื่อในวงการการแสดงเป็นชื่อเต็มของเธอ แต่ในวงการดนตรีเธอจะใช้เพียงชื่อจริงที่เขียนด้วยอักษรฮิรางานะ "みつき" (มิตสึกิ)

โดยแต่เดิมแล้ว เธออยากจะเข้าโรงเรียนมัธยมศึกษาชิเท็นโนจิที่ตั้งอยู่ในแขวงเท็นโนจิ จังหวัดโอซากะ ซึ่งเป็นโรงเรียนหญิงล้วนที่มีอัตราการแข่งขันที่สูงมาก ทำให้เธอตัดสินใจเรียนโรงเรียนกวดวิชา แต่ภายหลังเธอจึงย้ายถิ่นฐานไปยังโตเกียวเพื่อเข้าเรียนที่โรงเรียนมัธยมศึกษาตอนปลายโฮริโกชิที่มีชื่อเสียงด้านการพัฒนานักเรียนให้เป็นนักร้องและนักแสดงที่มีคุณภาพ หลังจากนั้นมิตสึกิจึงตัดสินใจที่จะเข้าชมรมการแสดงของมหาวิทยาลัยวาเซดะ โดยหวังว่าจะเป็นการสร้างเส้นทางอาชีพในการแสดงของเธอ แต่เพราะเธอได้รับที่โอกาสที่จะแสดงละครเวทีตั้งแต่เธอยังเด็ก ในปี พ.ศ. 2553 เธอจึงตัดสินใจที่เข้าศึกษาที่มหาวิทยาลัยโฮเซ คณะการออกแบบอาชีพในโตเกียว

## อาชีพ
### การแสดง
ทากาฮาตะชอบการแสดงละครเวทีตั้งแต่เธอยังเด็ก ส่วนหนึ่งเพราะว่าพ่อและแม่ของเธอชอบพาเธอไปดูละครเวที ด้วยเหตุนี้เธอจึงใฝ่ฝันที่จะเป็นนักแสดงละครเวทีตั้งแต่เธอกำลังศึกษาระดับชั้นประถมศึกษา โดยตั้งแต่นั้นมา มิตสึกิได้เข้าร่วมการออดิชันกับหลากหลายสังกัดแต่เธอไม่เคยผ่านเข้ารอบเลย จนถึงชั้นมัธยมศึกษาปีที่ 2 มิตสึกิ เธอได้ผ่านการออดิชันของสังกัดโฮริโปรเป็นอันดับที่ 1 จากผู้เข้าร่วมทั้งหมด 9,621 คนและได้แสดงเป็นตัวเอกบนละครเวทีในที่สุด

ใน พ.ศ. 2550 เธอได้มีผลงานการแสดงเป็นครั้งแรกในภาพยนตร์เรื่อง *ดอลฟินบลู: ฟูจิ, โมอิจิโดโซระเอะ* โดยหลังจากนั้นทากาฮาตะก็ได้ปรากฏตัวอยู่ในละครโทรทัศน์เรื่องต่อ ๆ ไปจวบจนถึงปี พ.ศ. 2556 เธอได้แสดงเป็น *โนริโกะ นิชิกาโดะ* ในละครโทรทัศน์เรื่อง*[[ยอดหญิงยอดเชฟ]]* ใน พ.ศ. 2559 ทากาฮาตะผ่านการออดิชันจากผู้สมัคร 2,564 คน ให้เป็นนักแสดงนำหญิงในอาซาโดระเรื่อง *โทโตะนีจัง* ซึ่งนั่นทำให้เธอเริ่มเป็นที่สนใจในวงการบันเทิงมากขึ้น

## ผลงานการแสดง
### ละครโทรทัศน์

### ภาพยนตร์

### งานพากย์เสียง

## รางวัล

## อ้างอิง

## แหล่งข้อมูลอื่น
* 高畑充希 (ภาษาญี่ปุ่น)
* บล็อก (ภาษาญี่ปุ่น)

หมวดหมู่:บุคคลจากฮิงาชิโอซากะ
หมวดหมู่:ชาวญี่ปุ่น
หมวดหมู่:บุคคลที่เกิดในปี พ.ศ. 2534
หมวดหมู่:นักแสดงละครโทรทัศน์หญิงชาวญี่ปุ่น
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงจากจังหวัดโอซากะ
โมโต2 ฤดูกาล 2018

**โมโต 2 เวิร์ล แชมเปี้ยนชิพ ปี ค.ศ.2018 / พ.ศ.2561** เป็นส่วนหนึ่งของการแข่งขันฤดูกาลที่ 70 ในหมวด F.I.M. Road Racing World Championship Grand Prixthumb|'''Francesco Bagnaia''' เป็นแชมป์โลกในรุ่นโมโต 2 เมื่อปี ค.ศ.2018/พ.ศ.2561

## รายชื่อทีมและนักแข่ง

*ทุกทีมใช้ยางยี่ห้อ *'Dunlop** และใช้เครื่องยนต์ **Honda Inline-4 ความจุ 600 ซีซี**'

**แถบสีเขียว คือ นักแข่ง Wildcard*

***แถบสีแดง คือ นักแข่งสำรอง*

## รายชื่อสนาม
ในฤดูกาล ค.ศ.2018 / พ.ศ.2561 มีการแข่งขันทั้งหมด 19 สนาม ได้แก่

## ผลการแข่งขัน

## ระบบคะแนน

## คะแนนสะสม

### ประเภทนักแข่ง

### ประเภทผู้ผลิต

### ประเภททีม

## อ้างอิง
*
Moto2
Moto2
หมวดหมู่:กรังด์ปรีซ์มอเตอร์ไซค์เคิลเรซซิง
มังรายกะยอฉะวาที่ 1 แห่งอังวะ

**มังรายกะยอฉะวาที่ 1 แห่งอังวะ** (, ; บางครั้งเรียก **มังรายกะยอฉะวา**, 1410 – 1442) กษัตริย์องค์ที่ 9 แห่ง อาณาจักรอังวะ จาก ค.ศ. 1439 ถึง 1442 ตลอด 3 ปีแห่งรัชสมัยพระองค์ต้องป้องกันอาณาจักรจากการรุกรานของเมืองโมกองแห่ง รัฐฉาน และกู้เมืองตองอู ที่แยกตัวออกจากอังวะในช่วงรัชสมัยของ พระเจ้าโม่ญี่นตะโด้ พระราชบิดาของพระองค์ ในปี ค.ศ. 1426 

พระองค์สวรรคตในอังวะระหว่างเดินทางไปล้อมเมืองโมกอง เมื่อประมาณเดือนมกราคมถึงกุมภาพันธ์ ค.ศ. 1442 ราชบัลลังก์ถูกสืบทอดโดยพระราชอนุชาของพระองค์ พระเจ้านรปติที่ 1 แห่งอังวะ อุปราชแห่ง เมืองแปร

## อ้างอิง

หมวดหมู่:พระมหากษัตริย์พม่า
หมวดหมู่:ราชวงศ์อังวะ
เลนินวอคเตียเบร

***เลนินวอคเตียเบร*** () เป็นภาพยนตร์แนวชีวิตและอัตชีวประวัติของสหภาพโซเวียตในปี 1937 กำกับโดยมีฮาอิล โรมม์ และ  ดมีตรี วาซีเยฟ นำแสดงโดย Boris Shchukin, Nikolai Okhlopkov และ Vasili Vanin และเป็นภาพยนตร์ตัวอย่างของผลงานแนวสัจนิยมสังคมนิยมโฆษณาชวนเชื่อโดยโกซคีโน ที่ผลิดโดยสตูดิโอภาพยนตร์มอสฟิล์ม โดยเล่าเกี่ยวกับชีวิตของวลาดีมีร์ เลนิน ในช่วงการปฏิวัติเดือนตุลาคม โจเซฟ สตาลิน ได้รับบทที่โดดเด่นกว่าในภาพยนตร์มากกว่าที่สตาลินมีบทบาทในชีวิตจริงในช่วงเวลานั้น หลังจากที่สตาลินเสียชีวิตฉากทั้งหมดของสตาลินถูกตัตออกจากภาพยนตร์เรื่องนี้ เพื่อออกภาพยนตร์เรื่องนี้ใหม่ในปี 1958
## อ้างอิง

## บรรณานุกรม
* Rollberg, Peter. *Historical Dictionary of Russian and Soviet Cinema*. Scarecrow Press, 2008.

## แหล่งข้อมูลอื่น
* 
* ทางช่องมอสฟิล์ม
หมวดหมู่:ภาพยนตร์ที่ออกฉายในปี พ.ศ. 2480
หมวดหมู่:ภาพยนตร์โซเวียต
หมวดหมู่:ภาพยนตร์รัสเซีย
เอ็นเอ๊กซ์ที นอร์ธ อเมริกัน แชมเปียนชิพ

**เอ็นเอ๊กซ์ที นอร์ธ อเมริกัน แชมเปียนชิพ** (NXT North American Championship) เป็นตำแหน่งแชมป์ของNXT สมาคมย่อยของWWE ก่อตั้งขึ้นเมื่อ 7 มีนาคม ค.ศ. 2018 ในเทปบันทึกรายการ NXT โดยการหาแชมป์คนแรกเกิดขึ้นในศึก NXT TakeOver: New Orleans ในวันที่ 7 เมษายน ค.ศ. 2018 แมทช์การปล้ำไต่บันได

## ประวัติ
แชมป์นอร์ธ อเมริกัน NXT ถูกสถาปนาขึ้นในวันที่ 7 มีนาคม ค.ศ. 2018 จากเทปบันทึกรายการ NXT โดยผู้จัดการทั่วไป NXT William Regal ได้ประกศแมทช์การปล้ำไต่บันได ในศึกNXT TakeOver: New Orleans เพื่อหาแชมป์คนแรก โดยมี EC3, Killian Dain, Adam Cole, Ricochet, Lars Sullivan, และVelveteen Dream ที่ได้ประกาศไว้

ดีไซน์ของเข็มขัดได้รับการเผยแพร่ออกมาในวันที่ 3 เมษายน ค.ศ. 2018 โดย Triple H โดยมีแผ่นกลมสีทอง 3 อัน บนสายหนังสีน้ำตาล ส่วนกลางของเข็มขัดมีลูกโลกที่แสดงเฉพาะทวีปอเมริกาเหนือเท่านั้น ชื่อที่อยู่เหนือโลกคือ "North American" และ โลโก้ "NXT"

## รายนามการครองแชมป์
As of  , , there have been four champions with one reign each. The inaugural champion was Adam Cole. Ricochet is the longest reigning champion at 161 days. Johnny Gargano has the shortest reign at 4 days (WWE recognizes it as 25 days due to tape delay, but still the shortest), and is the oldest champion, winning the title at 31. Velveteen Dream is the youngest champion, winning the title at 23.

Velveteen Dream is the current champion in his first reign. He won the title by defeating Johnny Gargano at the *[[WWE NXT|NXT]]* tapings on January 30, 2019 in Winter Park, Florida (aired on February 20).

## สถิติการครองแชมป์
As of  , .

## ดูเพิ่ม
*WWF North American Heavyweight Championship
*WWE United States Championship
*NWA North American Heavyweight Championship

## อ้างอิง


หมวดหมู่:เข็มขัดของดับเบิลยูดับเบิลยูอีเอ็นเอ็กซ์ที
หมวดหมู่:แชมเปี้ยนชิพของมวยปล้ำประเภทระดับภูมิภาค
แพ็ก ซ็อน-ย็อบ

พลเอก **แพ็ก ซ็อน-ย็อบ** () (23 พฤศจิกายน พ.ศ. 2463 – 10 กรกฎาคม พ.ศ. 2563) เขาเป็นนายทหารของกองทัพสาธารณรัฐเกาหลีที่เกษียณอายุราชการแล้ว เขาได้เข้าประจำการในกองทัพแมนจูกัว และเกาหลีใต้ เป็นผู้ที่ได้เข้าร่วมในสงครามเกาหลี

แพ็กรู้จักในฐานะผู้เข้าร่วมสงครามเกาหลี และยังเป็นทหารที่ได้รับยศสี่ดาวนายแรกตามประวัติศาสตร์ทหารของกองทัพสาธารณรัฐเกาหลี พี่ชายเขา, แพ็ก อิน-ย็อบ, ได้เป็นผู้บัญชาการกรมทหารอิสระที่ 17 ของกองทัพสาธารณรัฐเกาหลี ในช่วงสงครามเกาหลี พี่ชายของแพ็กได้มีบทบาทสำคัญในยุทธการที่องจิน และการยกพลขึ้นบกที่อินช็อน

## คลังภาพ

ไฟล์:Maj._Gen._Paik_Sun_Yup.jpg|แพ็กในแทกู เกาหลีใต้ เมื่อปี พ.ศ. 2493
ไฟล์:Korea_delegation.jpg|แพ็กพร้อมกับคณะในช่วงสงครามเกาหลี เมื่อปี พ.ศ. 2494
ไฟล์:ALSeeEdit32_Paik_Sun_Yup.jpg|แพ็ก ซ็อน-ย็อบ เมื่อเดือนพฤษภาคม พ.ศ. 2545


## เครื่องอิสริยาภรณ์

### ในประเทศ

* 80x80px เครื่องอิสริยาภรณ์กิตติคุณฝ่ายทหาร ชั้นที่ 1 ประดับดาวทอง (พ.ศ. 2494)
* 80x80px เครื่องอิสริยาภรณ์กิตติคุณแห่งการทูต ชั้นที่ 1 เหรียญควางฮวาแดจัง (พ.ศ. 2506)
* 80x80px เครื่องอิสริยาภรณ์กิตติคุณแห่งอุตสาหกรรม ชั้นที่ 1 (พ.ศ. 2523)
* 80x80px เหรียญราชการสงครามเกาหลี

### ต่างประเทศ

*  :
** 80x80px เหรียญซิลเวอร์สตาร์ (พ.ศ. 2493)
** 80x80px ลีเจียนออฟเมอริต ชั้นหัวหน้าผู้บัญชาการ (พ.ศ. 2497)
** 80x80px เหรียญบรอนซ์สตาร์ (พ.ศ. 2495)
** 80x80px เหรียญแอร์ (พ.ศ. 2495)
** 80x80px ดิพาร์ทเมินออฟดิเฟนมีเดลฟอร์ดิสทิงกวิชพับลิคเซอวิส
** 80x80px เหรียญเมอริโทเรียสพับลิคเซอวิส
*  :
** 80x80px เหรียญกางเขนเพื่อความยุติธรรมและเสรีภาพ กรณีสงครามเกาหลี (พ.ศ. 2493)
*  :
** 80x80px เครื่องอิสริยาภรณ์เลฌียงดอเนอร์ ชั้นที่ 4 ออฟีซีเย (พ.ศ. 2493)
** 80x80px เครื่องอิสริยาภรณ์เกียรติคุณระดับชาติ ชั้นที่ 2 กร็องตอฟีซีเย (พ.ศ. 2508)
** 80x80px เหรียญสงครามแห่งสมรภูมิปฏิบัติการภายนอก ประดับใบปาร์มบรอนซ์
*  :
** 80x80px เครื่องราชอิสริยาภรณ์เลออปอล ชั้นที่ 3 ตริตาภรณ์ (พ.ศ. 2497)
*  :
** 80x80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (พ.ศ. 2501)
*  :
** 80x80px ลีเจียนออฟออเนอร์ ชั้นโกมันดัน (พ.ศ. 2502)
*  :
** 80x80px เครื่องอิสริยาภรณ์เมฆและธวัช ชั้นมหากางเขน (พ.ศ. 2503)
** 80x80px เครื่องอิสริยาภรณ์ดาราอันสุกสกาว ชั้นมหากางเขน
*  :
** 80x80px เครื่องราชอิสริยาภรณ์มงคลรัตน์ ชั้นที่ 2 ซูโฮ จูโกโช (พ.ศ. 2513)
*  :
** 80x80px เครื่องราชอิสริยาภรณ์กิตติคุณแคนาดา (พ.ศ. 2548)

*  :
** 80x80px เครื่องราชอิสริยาภรณ์ฟีนิกซ์ ชั้นที่ 1 ประถมาภรณ์
** 80x80px เครื่องราชอิสริยาภรณ์จอร์จที่ 1 ชั้นที่ 2 ทวีติยาภรณ์
*  :
** 80x80px เครื่องราชอิสริยาภรณ์ดาราออฟเอธิโอเปีย ชั้นที่ 1 ประถมาภรณ์
*  :
** 80x80px เครื่องอิสริยาภรณ์ไนเจอร์ ชั้นที่ 1 ประถมาภรณ์
*  :
** 80x80px เครื่องอิสริยาภรณ์แห่งชาติของโวลตาตอนบน ชั้นที่ 3 ตริตาภรณ์
*  :
** 80x80px เหรียญเกียรติยศแห่งสาธารณรัฐคิวบา

### สหประชาชาติ

* 80x80px เหรียญสหประชาชาติเกาหลี

## อ้างอิง
*

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2463
หมวดหมู่:บุคคลที่เสียชีวิตในปี พ.ศ. 2563
หมวดหมู่:นายพลชาวเกาหลีใต้
หมวดหมู่:บุคคลจากนัมโพ
หมวดหมู่:ทหารในสงครามโลกครั้งที่สอง
หมวดหมู่:ทหารในสงครามเกาหลี
ถนนเจริญรัถ

**ถนนเจริญรัถ** () ถนนสายหนึ่งในกรุงเทพมหานคร ตั้งอยู่ในพื้นที่แขวงคลองสานและแขวงคลองต้นไทร เขตคลองสาน ในฝั่งธนบุรี เดิมเคยเป็นทางรถไฟสายแม่กลองมาก่อน โดยเป็นส่วนต้นของทางรถไฟสายนี้ที่วิ่งจากสถานีวงเวียนใหญ่ ไปยังสถานีปลายทางคือสถานีปากคลองสาน แต่ในรัฐบาลที่มีจอมพลสฤษดิ์ ธนะรัชต์ เป็นนายกรัฐมนตรีได้ยกเลิกทางรถไฟส่วนนี้และยกเลิกสถานีปากคลองสาน และถมทางรถไฟช่วงตั้งแต่สถานีวงเวียนใหญ่จนถึงสถานีปากคลองสานเพื่อสร้างเป็นถนนแทน

ถนนเจริญรัถ เป็นถนนที่มีลักษณะเป็นซอย เชื่อมระหว่างถนนสมเด็จพระเจ้าตากสินด้านวงเวียนใหญ่ กับถนนเจริญนคร ในช่วงต้นถนน ในฝั่งถนนด้านวงเวียนใหญ่เป็นตลาดวงเวียนใหญ่ เป็นตลาดสดที่ใหญ่ที่สุดแห่งหนึ่งในฝั่งธนบุรี และกรุงเทพมหานคร นอกจากนี้แล้วช่วงถัดไป ยังเป็นแหล่งรวมร้านค้าที่ขายสินค้าเกี่ยวกับวัสดุอุปกรณ์ที่ใช้ทำเครื่องหนังและกระเป๋าไว้เป็นจำนวนมาก ทั้งค้าปลีกและค้าส่ง นับเป็นแหล่งรวมร้านค้าประเภทนี้ที่ขึ้นชื่อ ถนนเจริญรัถไปสิ้นสุดที่ทางแยกเจริญรัถที่เป็นจุดตัดกับถนนเจริญนคร ซึ่งบริเวณนี้เป็นศูนย์การค้าในชื่อ คลองสานพลาซ่า และเป็นท่าคลองสาน ท่าเรือข้ามฟากที่ข้ามไปยังท่าสี่พระยา ในฝั่งพระนครได้ ซึ่งอยู่ใกล้กับริเวอร์ซิตี้และโรงแรมรอยัลออร์คิดเชอราตัน และสามารถเชื่อมต่อไปยังย่านตลาดน้อยและตรอกกัปตันบุช (ซอยเจริญกรุง 30) อันเป็นย่านเก่าแก่ที่อยู่ใกล้เคียงได้

รถโดยสารประจำทางสาย 57 เป็นเพียงสายเดียวที่วิ่งผ่านถนนเจริญรัถตลอดทั้งสาย

## อ้างอิง

## แหล่งข้อมูลอื่น
*
พิธีเปิดพาราลิมปิกฤดูหนาว 2018

**พิธีเปิดมหกรรม[[พาราลิมปิกฤดูหนาว 2018]]** ได้จัดขึ้นที่สนามกีฬาโอลิมปิกพย็องชัง ในเมืองพย็องชัง, ประเทศเกาหลีใต้ เมื่อวันที่ 9 มีนาคม พ.ศ. 2561 เวลา 20.00 น. ตามเวลามาตรฐานเกาหลี

## การเตรียมการ
เว็บไซต์พิธีเปิดโอลิมปิกที่สนามกีฬาโอลิมปิกพย็องชังได้สร้างขึ้นเป็นพิเศษสำหรับพิธีการ สนามกีฬามีที่นั่งทั้งหมด 35,000 คน กิจกรรมของโอลิมปิกหรือพาราลิมปิกจะจัดขึ้นที่สนามกีฬาเท่านั้น และใช้สำหรับพิธีเปิดและปิดเท่านั้น

## แขกผู้มีเกียรติ
*  ประธานาธิบดีเกาหลีใต้ มุน แจ-อิน และ สุภาพสตรีหมายเลขหนึ่งเกาหลีใต้ คิม จ็อง-ซุก
*  รัฐมนตรีกระทรวงความมั่นคงแห่งมาตุภูมิ คริสเจิน นิวเสน

## เพลงชาติ
*  คณะประสานเสียงวีลแชร์เกาหลี - เพลงชาติประเทศเกาหลีใต้
*  Instrumental - เพลงสดุดีพาราลิมปิก

## อ้างอิง

หมวดหมู่:พิธีเปิดพาราลิมปิก
หมวดหมู่:พาราลิมปิกฤดูหนาว 2018